На основу члана 10. став 12. Закона о акцизама („Службени гласник РС”, бр. 22/01, 73/01 80/02-др. закон, 80/02, 43/03, 72/03, 43/04, 55/04, 135/04, 46/05, 101/05-др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16),

Влада доноси

У Р Е Д Б У

O ИЗМЕНАМА УРЕДБЕ

О НАЧИНУ И ПОСТУПКУ УТВРЂИВАЊА ИЗНОСА ПРОСЕЧНЕ ПОНДЕРИСАНЕ МАЛОПРОДАЈНЕ ЦЕНЕ ЦИГАРЕТА, ДУВАНА ЗА ПУШЕЊЕ И ОСТАЛИХ ДУВАНСКИХ ПРЕРАЂЕВИНА

Члан 1.

У Уредби о начину и поступку утврђивања износа просечне пондерисане малопродајне цене цигарета, дувана за пушење и осталих дуванских прерађевина („Службени гласник РС”, број 55/12), у члану 2. речи: „у претходном полугодишту” замењују се речима: „у претходној календарској години”.

Члан 2.

У члану 3. речи: „у претходном полугодишту” на оба места замењују се речима: „у претходној календарској години”.

Члан 3.

У члану 4. став 1. речи: „у претходном полугодишту” на оба места замењују се речима: „у претходној календарској години”.

У ставу 3. речи: „у претходном полугодишту” замењују се речима: „у претходној календарској години”.

У ставу 5. речи: „у претходном полугодишту” замењују се речима: „у претходној календарској години”, а речи: „тог полугодишта” замењују се речима: „те календарске године”.

У ставу 6. речи: „у претходном полугодишту” замењују се речима: „у претходној календарској години”.

Члан 4.

У члану 5. став 2. речи: „став 4.” замењују се речима: „став 5.”, речи: „43/11 и 101/11” замењују се речима: „43/11, 101/11, 93/12, 119/12, 47/13, 68/14-др. закон, 142/14, 55/15, 103/15 и 108/16”, а речи: „у претходном полугодишту” замењују се речима: „у претходној календарској години”.

Члан 5.

Члан 6. мења се и гласи:

„Члан 6.

Влада, на предлог министарства, једном годишње,ито до 15. фебруара текуће године, утврђује износ просечне пондерисане малопродајне цене дуванских прерађевинау претходној календарској години из члана 5. став 2. ове уредбе, а износе минималне акцизе из члана 5. став 2. ове уредбеутврђује два пута годишње, и то до 15. фебруара, односно до 31. јула текуће године.

Износ просечне пондерисане малопродајне цене из става 1. овог члана, за све врсте дуванских прерађевина, утврђен до 15. фебруара текуће године, примењиваће се до почетка примене новог износа просечне пондерисане малопродајне цене за све врсте дуванских прерађевина утврђен до 15. фебруара наредне године, а износи минималне акцизе за све врсте дуванских прерађевина из става 1. овог члана, утврђени до 15. фебруара, односно до 31. јула текуће године, примењиваће се до почетка примене нових износа минималне акцизе за све врсте дуванских прерађевина утврђених до 31. јула текуће године, односно до 15. фебруара наредне године.”.

Члан 6.

Прво утврђивање износа просечне пондерисане малопродајне цене и износа минималне акцизе на цигарете, дуван за пушење и осталe дуванскe прерађевинe (резани дуван, дуван за лулу, дуван за жвакање и бурмут), у складу са овом уредбом, извршиће се до 15. фебруара 2018. године, на основу података Управе за дуван о укупној вредности свих цигарета, дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет по малопродајним ценама објављеним у „Службеном гласнику Републике Србије” и укупној количини цигарета, дувана за пушење и осталих дуванских прерађевина (резани дуван, дуван за лулу, дуван за жвакање и бурмут) пуштених у промет у Републици Србији, у периоду од 1. јануара до 31. децембра 2017. године.

Члан 7.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-9264/2017

У Београду, 28. септембра 2017. године

В Л А Д А

ПРЕДСЕДНИК

Ана Брнабић, с.р.